
Nr.135, datë 13.4.2002

Për disa shtesa në vendimin nr.726, datë 21.12.2000, të Këshillit të Ministrave, "Për pagat e punonjësve të institucioneve buxhetore ", me ndryshimet përkatëse

Në mbështetje të nenit 100 të Kushtetutës dhe të neneve 2 dhe 6, të ligjit nr.8487, datë 13.5.1999, "Për kompetencat për caktimin e pagave të punës, me propozimin e zëvendëskryeministrit dhe ministër i Punës dhe Çështjeve Sociale dhe të ministrit të Pushtetit Vendor dhe Decentralizimit, Këshilli i Ministrave

V E N D O S I:

1.Në vendimin nr.726, datë 21.12.2000, të Këshillit të Ministrave, bëhen këto shtesa:
a)Në lidhjen I "Renditja e funksioneve sipas klasifikimit", në shkronjën B1 shtohet emërtimi "Kryetari i Agjencisë së Inventarizimit dhe Transferimit të Pronave Publike".
b)Shtohet lidhja II-28 me emërtimin "Nivelet e pagës për punonjësit e Agjencisë së Inventarizimit dhe Transferimit të Pronave Publike", e cila i bashkëlidhet këtij vendimi.
2.Efektet financiare, që rrjedhin ngazbatimi i këtij vendimi, të përballohen nga buxheti i vitit 2002, miratuar për Ministrinë e Pushtetit Vendor dhe Decentralizimit.
Ky vendim hyn në fuqi pas botimit në Fletoren Zyrtare" dhe i shtrin efektet financiare nga data 1 janar 2002.

KRYEMINISTRI
Pandeli Majko


Lidhja II -28

Nivelet  e  pagës për punonjësit e agjencisë së inventarizimit dhe transferimit të pronave publike

Nr.	Emërtimi			Klasifikimi

Kryetari i Agjencisë………………………. B1

Nr. 	Emërtimi i punonjësit		Niveli i Pagës

					Klasa		Shtesa për funksion
								(grupi)

1.Përgjegjës sektori………………………..   X			6

2.Specialist në qendër dhe qark ………….. IX		

Shënim: Për punonjësit e tjerë zbatohen pagat sipas Lihjes II-5 "Niveli i pagave për punonjësit e ministrive dhe institucioneve të tjera qendrore", të këtij vendimi


